Effektiv maskerutine — Glattere, blødere hud og naturlig glød allerede efter første brug. Tre masker, der arbejder effektivt sammen for at give dig synlige resultater.
Effekt fra første brug Effekten lader ikke vente på sig med disse tre masker. Allerede fra første brug bliver huden eksfolieret, renset i dybden og fugtboostet, hvilket forfiner hudoverfladen og giver øjeblikkelig glød. Ved ugentlig brug vil de tre masker over tid give en mere ensartet og fastere hud. Rutinen tager under en halv time og passer perfekt til en selvforkælelsessøndag eller dagen før en vigtig begivenhed, hvor makeuppen skal sidde lige i skabet. Hvis du er ny i brugen af maskerne, eller hvis tre masker på én gang føles lidt overvældende, kan du sagtens nøjes med enten Clay Mask (Lermaske) eller Peeling Mask (Peel Maske) efterfulgt af Moisturizing Mask (Fugtmaske) – og så veksle mellem Lermaske og Peel Maske hver uge. Sættets indhold Lermaske (Clay Mask) 100 ml Dybderensende maske, der balancerer hudens talgproduktion for at mindske urenheder og synlige porer, samtidig med at den forfiner hudens struktur og fremmer cellefornyelsen. Med aktive ingredienser som iris-ekstrakt, zinksalt og A-vitamin. Virker både behandlende og forebyggende på urenheder. Vegansk, parfumefri og dermatologisk testet. Peel Maske (Peeling Mask) 50 ml Peelende maske med AHA- og PHA-syrer, der eksfolierer huden kemisk og stimulerer cellefornyelsen. Peel Maske indeholder AHA-syrerne mælkesyre og glykolsyre, som fjerner døde hudceller og booster cellefornyelsen, hvilket mindsker fine linjer, pigmentpletter og urenheder. AllergyCertified, parfumefri, vegansk og dermatologisk testet. Fugtmaske (Moisturizing Mask) 50 ml Fugtgivende maske, der giver huden et langvarigt fugtboost. Med to slags naturlig hyaluronsyre: en, der trænger dybt ind og arbejder på fine linjer, og en, der bliver på hudens overflade og binder fugten som et beskyttende lag, samt Aloe vera og naturligt rødbedeekstrakt, der hjælper med at fugte og blødgøre huden. AllergyCertified, parfumefri, vegansk og dermatologisk testet. Det kan du forvente af sættet Efter huden er blevet dybderenset og eksfolieret af Lermaske og/eller Peel Maske, vil den bedre kunne optage hudpleje, så du får maksimal effekt af Fugtmaske og dine øvrige hudplejeprodukter. Dagen efter, du har anvendt maskerutinen, vil huden have mere naturlig glød og føles glattere. Det betyder også, at makeup lægger sig flottere. Efter 3-4 uger er hudteksturen forbedret og hudtonen fremstår mere ensartet. Generelt ser huden mere sund og strålende ud. Derfor er maskerne effektive sammen Huden optager aktive ingredienser bedst, når den er renset godt i dybden og eksfolieret, fordi det fjerner snavs, urenheder og døde hudceller. Derfor tager huden ekstra godt imod Fugtmaske efter en behandling med Lermaske og/eller Peel Maske. Hvis du bruger alle tre masker i én rutine, er det mest effektivt at starte med Peel Maske og dernæst Lermaske. Fugtmaske skal altid på til sidst. Peel Masken eksfolierer og stimulerer hudens cellefornyelse takket være mælkesyre og glykolsyre, to AHA-syrer, der opløser det øverste lag af døde hudceller. Det gør huden glattere og bidrager til en mere ensartet hudtone – og så gør det huden klar til at modtage den efterfølgende pleje. Lermasken renser i dybden ved hjælp af ler og balancerer samtidig hudens talgproduktion med irisekstrakt og zinksalt. Den indeholder også A-vitamin, som forfiner hudens struktur, fremmer cellefornyelsen og mindsker urenheder. Efter Lermaske og/eller Peel Maske er det vigtigt at give huden masser af fugt og her er Fugtmaske ideel. Den fugter huden med to slags hyaluronsyre: en, der trænger dybt ind og arbejder på fine linjer, og en, der bliver på hudens overflade og binder fugten som et beskyttende lag. Aloe vera og naturligt rødbedeekstrakt hjælper med at fugte og blødgøre huden. På ti minutter føles huden markant blødere og mere velplejet. Du kan også lade fugtmasken sidde natten over og springe din sædvanlige aftenrutine over den aften. Til dig, der vil have de bedste resultater Rens og fugt er de vigtigste trin i en god hudplejerutine. Men dit daglige renseprodukt er ikke lige så dybderensende som en maske og fjerner derfor ikke i samme grad døde hudceller og snavs, der sidder dybere i porerne. Begge dele kan få huden til at fremstå mat og ujævn. Af samme årsag får du endnu bedre resultater ved at supplere din daglige rutine med en ugentlig maskerutine. Udviklet i Danmark og dermatologisk testet Alle tre masker er udviklet i Danmark og dermatologisk testet, så du ved, at de er grundigt afprøvet, inden de lander på din badeværelseshylde. Peel Maske og Fugtmaske er begge AllergyCertified og dermed også velegnet til sensitiv hud. Alle maskerne er parfumefri. Selvforkælelsen, der gør en forskel At prioritere sig selv og sin hud med en ugentlig hjemmespadag gør både godt for velværet og resultaterne. Maskerutinen tager under en halv time, men optimerer din daglige rutine og giver øjeblikkelig effekt. Du kan med fordel kombinere masketid med en hårkur og et fodbad for at fuldende selvforkælelsen. Prøv sættet og mærk, hvad det gør for din hud. Og skulle det ikke leve op til dine forventninger, har vi 100% tilfredshedsgaranti ved køb på ecooking.dk, så du kan prøve det helt uden risiko.